CELEX: 62015CN0481
Language: mt
Date: 2015-09-10 00:00:00
Title: Kawża C-481/15: Rikors ippreżentat fl-10 ta’ Settembru 2015 – Il-Kummissjoni Ewropea vs Ir-Repubblika Federali tal-Ġermanja

9.11.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 371/16
            
         Rikors ippreżentat fl-10 ta’ Settembru 2015 – Il-Kummissjoni Ewropea vs Ir-Repubblika Federali tal-Ġermanja
   (Kawża C-481/15)
   (2015/C 371/19)
   Lingwa tal-kawża: il-Ġermaniż
   
      Partijiet
   
   
      Rikorrenti: Il-Kummissjoni Ewropea (rappreżentanti: W. Mölls, F. Wilman, aġenti)
   
      Konvenut: Ir-Repubblika Federali tal-Ġermanja
   
      Talbiet
   
   
               —
            
            
               tikkonstata li r-Repubblika Federali tal-Ġermanja naqset milli twettaq l-obbligi tagħha taħt l-Artikolu 11 tar-Regolament (KE) Nru 300/2008 (1) kif ukoll taħt il-punti 4.1, 4.2, 7.5 u 14 tal-Anness II ta’ dan ir-regolament, sa fejn hija naqset milli tiżgura l-monitoraġġ regolari ta’ ċerti standards komuni bażiċi għas-sigurtà tal-avjazzjoni, sa fejn huwa neċessarju u bil-frekwenza meħtieġa, kif ukoll numri suffiċjenti ta’ kontrolli minn awdituri għall-implementazzjoni ta’ miżuri ta’ kontroll tal-kwalità;
            
         
               —
            
            
               tikkundanna lir-Repubblika Federali tal-Ġermanja għall-ispejjeż.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti ssostni li ġej:
   L-Artikolu 11 tar-Regolament (KE) Nru 300/2008 kif ukoll il-punti 4.1, 4.2, 7.5 u 14 tal-Anness II ta’ dan ir-regolament jobbligaw lil kull Stat Membru li jiżgura monitoraġġ regolari ta’ ċerti standards komuni bażiċi għas-sigurtà tal-avjazzjoni, sa fejn huwa neċessarju u bil-frekwenza meħtieġa, kif ukoll numri suffiċjenti ta’ kontrolli minn awdituri għall-implementazzjoni ta’ miżuri ta’ kontroll tal-kwalità.
   Fil-fehma tagħha, il-Ġermanja ma kkonformatx ma’ dan l-obbligu.
   
      (1)  Regolament (KE) Nru 300/2008 tal-Parlament Ewropew u tal-Kunsill, tal-11 ta’ Marzu 2008, dwar regoli komuni fil-qasam tas-sigurtà tal-avjazzjoni ċivili u li jħassar ir-Regolament (KE) Nru 2320/2002 (ĠU L 7, p. 3).